CELEX: 62014CN0591
Language: el
Date: 2014-12-19 00:00:00
Title: Υπόθεση C-591/14: Προσφυγή της 19ης Δεκεμβρίου 2014 — Ευρωπαϊκή Επιτροπή κατά Βασιλείου του Βελγίου

2.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/16
            
         
      Προσφυγή της 19ης Δεκεμβρίου 2014 — Ευρωπαϊκή Επιτροπή κατά Βασιλείου του Βελγίου
      (Υπόθεση C-591/14)
      (2015/C 073/22)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: J.-F. Brakeland και B. Stromsky)
      
         Καθού: Βασίλειο του Βελγίου
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να διαπιστώνει ότι το Βασίλειο του Βελγίου, παραλείποντας να λάβει, εντός της ταχθείσας προθεσμίας, όλα τα αναγκαία μέτρα προκειμένου να ανακτήσει από τους λήπτες τις κρατικές ενισχύσεις που κηρύχθηκαν παράνομες και ασύμβατες προς την εσωτερική αγορά με το άρθρο 1, παράγραφοι 3 και 4, της αποφάσεως 2011/678/ΕΕ της Επιτροπής, της 27ης Ιουλίου 2011, σχετικά με την κρατική ενίσχυση για τη χρηματοδότηση της ανίχνευσης μεταδοτικών σπογγωδών εγκεφαλοπαθειών (ΜΣΕ) σε βοοειδή που εφαρμόστηκε από το Βέλγιο (1), και παραλείποντας να πληροφορήσει την Επιτροπή, εντός της ταχθείσας προθεσμίας, για τα μέτρα που έλαβε προκειμένου να συμμορφωθεί με την απόφαση αυτή, παρέβη τις υποχρεώσεις που υπέχει από το άρθρο 288, τέταρτο εδάφιο, ΣΛΕΕ και από τα άρθρα 2, 3 και 4 της εν λόγω αποφάσεως.
               
            
                  —
               
               
                  να καταδικάσει το Βασίλειο του Βελγίου στα δικαστικά έξοδα.
               
            
         Ισχυρισμοί και κύρια επιχειρήματα
      
      Με την απόφαση 2011/678 σχετικά με την κρατική ενίσχυση για τη χρηματοδότηση της ανίχνευσης μεταδοτικών σπογγωδών εγκεφαλοπαθειών (ΜΣΕ) σε βοοειδή που εφαρμόστηκε από το Βασίλειο του Βελγίου, η Επιτροπή κήρυξε παράνομες και ασύμβατες προς την εσωτερική αγορά τις κρατικές ενισχύσεις που χορήγησε το Βέλγιο.
      Η προθεσμία η οποία τάχθηκε με την απόφαση περί ανακτήσεως των κρατικών ενισχύσεων που κηρύχθηκαν παράνομες έληξε στις 28 Νοεμβρίου 2011, αλλά οι ενισχύσεις αυτές δεν ανακτήθηκαν πλήρως.
      Κατά την ημερομηνία ασκήσεως της παρούσας προσφυγής, το καθού δεν είχε ακόμη λάβει τα αναγκαία μέτρα για την ανάκτηση των ενισχύσεων που χορηγήθηκαν εις χείρας των ληπτριών επιχειρήσεων ούτε είχε γνωστοποιήσει στην Επιτροπή όλες τις ζητηθείσες πληροφορίες.
      
         (1)  ΕΕ L 274, σ. 36.